Rådets holdning til vedtagelsen af Europa-Parlamentets og Rådets forordning om særlige bestemmelser for målet om europæisk territorialt samarbejde (Interreg), der støttes af Den Europæiske Fond for Regionaludvikling og de eksterne finansieringsinstrumenter

De to vigtigste ændringer, som medlovgiverne er nået til enighed om, vedrører det maritime samarbejde, som bliver genetableret under grænseoverskridende samarbejde, samt lempelse af kravene om tematisk koncentration for Interregspecifikke målsætninger. Disse ændringer underminerer imidlertid ikke interessenternes evne til at videreføre det maritime samarbejde på en strømlinet måde og heller ikke til at støtte prioriterede kapacitetsopbyggende foranstaltninger under "bedre forvaltning af samarbejde".

Den foreløbige aftale bibeholder strukturen i Interreg, som er opdelt i fire områder, deriblandt et helt nyt område for samarbejdet i regionerne i EU's yderste periferi. Den bekræfter også den samlede finansielle tildeling og den indbyrdes fordeling mellem de forskellige områder, hvorved instrumentets målsætninger kan nås. Den indeholder desuden — i overensstemmelse med Kommissionens forslag — en række forenklingsbestemmelser for fonde for mindre projekter (artikel 25 i forordningen om fælles bestemmelser), teknisk bistand (artikel 27), anvendelse af forenklede omkostningsmodeller (artikel 53) eller revisions- og verificeringsmekanismer (kapitel VI).

·afgrænsning af og geografisk dækning for hvert af de forskellige indsatsområder for samarbejde (hhv. grænseoverskridende samarbejde, tværnationalt samarbejde, interregionalt samarbejde og samarbejde i regionerne i den yderste periferi)

Interreg-forordningen har til formål at fastsætte særlige bestemmelser for det europæiske territoriale samarbejde, som præciserer og supplerer bestemmelserne i Europa-Parlamentets og Rådets forordning (EU) 2021/… om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visa (forordningen om fælles bestemmelser), som regulerer gennemførelsessystemet for Den Europæiske Fond for Regionaludvikling (EFRU).

Rådets holdning til vedtagelsen af Europa-Parlamentets og Rådets forordning om særlige bestemmelser for målet om europæisk territorialt samarbejde (Interreg), der støttes af Den Europæiske Fond for Regionaludvikling og de eksterne finansieringsinstrumenter

·genindførelse af programmerne "Urbact" og "Interreg Europe" under området interregionalt samarbejde

·bekræftelse af tematisk koncentration, jf. artikel 15, stk. 1, om tre politikmål — deriblandt politikmålsætning 2 ("et grønnere, kulstoffattigt Europa") — med en tilføjet forpligtelse til at inkludere politikmålsætning 4 ("et mere socialt Europa") for indre landgrænser. Kravene om tematisk koncentration om de Interregspecifikke målsætninger "bedre forvaltning af samarbejde" og "et sikrere og tryggere Europa" er til gengæld blevet revideret og er blevet valgfrie med et loft på henholdsvis 20 % og 5 % af programtildelingerne. Med hensyn til tværnationalt samarbejde er tilpasningen til prioriteterne i de makroregionale strategier og havområdestrategierne blevet justeret til 80 %

·indførelse af en forpligtelse til at støtte projekter af begrænset finansielt omfang, bl.a. gennem fonde for mindre projekter, for at fremme støtte til mellemfolkelige aktioner og mindre projekter

·omlægning af de interregionale innovationsinvesteringer til forordningen om EFRU og Samhørighedsfonden med en reduceret tildeling, samtidig med at de målsætninger og mekanismer, som Kommissionen har foreslået, bibeholdes og præciseres

·justering af forfinansierings- og medfinansieringssatserne fra forordningen om fælles bestemmelser, om end en anelse forhøjet. Desuden er der fastsat forfinansierings- og medfinansieringssatser tillige med støttesatsen under teknisk bistand for eksterne programmer, herunder støtte fra instrumentet til førtiltrædelsesbistand (IPA), instrumentet for naboskab, udviklingssamarbejde og internationalt samarbejde (NDICI) og OLT-associeringsafgørelsen

·bekræftelse af de finansielle midler, herunder en styrkelse af indsatsområde A og D som beskrevet ovenfor, med følgende fordeling af bevillingerne:

·5 813 mio. EUR til grænseoverskridende samarbejde

·1 466 mio. EUR til tværnationalt samarbejde

·490 mio. EUR til interregionalt samarbejde

·281 mio. EUR til regionerne i den yderste periferi.

Selv om det ikke lykkedes Kommissionen at overbevise Rådet om at bifalde forslaget om bindende tematisk koncentration for Interregspecifikke målsætninger og om strømlining af det maritime samarbejde i hele det tværnationale samarbejde, bibeholdes forslagets overordnede struktur og dets vigtigste gennemførelsesmekanismer. Aftalen gør det navnlig muligt at videreføre Peace Plus-programmet til støtte for fred og forsoning i grænselandet mellem Irland og Nordirland og bekræfter det nye område for regionerne i den yderste periferi og integreringen af samarbejdet ved de ydre grænser med skræddersyede bestemmelser.

De vedtagne ændringer bevarer således den overordnede struktur i Kommissionens forslag, dets midler og dets evne til at nå de målsætninger for samarbejde, der er formålet med instrumentet.

4.Konklusion

Kommissionen støtter resultaterne af de interinstitutionelle forhandlinger og accepterer derfor Rådets holdning.